**ROMÂNIA**

**JUDEŢUL SATU MARE**

**CONSILIUL JUDEŢEAN**

**PREȘEDINTE**

Nr. \_\_\_\_\_\_\_\_ / \_\_\_\_\_\_\_\_2024

**REFERAT DE APROBARE**

**privind modificarea Anexei - *Componenţa nominală a Comisiei pentru Protecţia Copilului***

***Satu Mare* - la Hotărârea Consiliului Județean Satu Mare nr.104/2022**

Raportat la prevederile Hotărârii Consiliului Judeţean Satu Mare nr. 104/2022 privind aprobarea componenței nominale a Comisiei pentru Protecţia Copilului Satu Mare, înființată prin Hotărârea Consiliului Judeţean Satu Mare nr. 155/2004,

Luând în considerare adresa Asociației Surorile de Caritate Sfântul Vicențiu nr.177/01.11.2024 înregistrată la Consiliul Județean Satu Mare sub nr.24300/04.11.2024, prin care se propune **desemnarea d-nei** **Fenyes Hajnalka - membru titular și a d-nei Kürti Emese-Gabriella – membru supleant**, ca reprezentanți din partea Asociației Surorile de Caritate Sfântul Vicențiu - Centrul Fericitul Scheffler Janos, în Comisia pentru Protecţia Copilului Satu Mare,

ținând cont de dispozițiile art.115 alin.(2) din Legea nr.272/2004 privind protecţia şi promovarea drepturilor copilului, republicată, cu modificările şi completările ulterioare, coroborate cu cele ale art.1 alin.(1), art.3 alin.(1) lit. f) și alin.(2), precum și cu cele ale art.4 alin.(2) și ale art.5 alin.(1) lit.e) din Hotărârea Guvernului României nr.502/2017 privind organizarea şi funcţionarea comisiei pentru protecţia copilului,

În temeiul prevederilor art.182 alin.(4) cu trimitere la cele ale art.136 alineatele (1), (2) și (8) lit a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

**INIŢIEZ:**

**Proiectul de hotărâre privind modificarea Anexei - *Componenţa nominală a Comisiei pentru***

***Protecţia Copilului Satu Mare* - la Hotărârea Consiliului Județean Satu Mare nr.104/2022**

**I N I Ţ I A T O R:**

**PREŞEDINTE,**

Pataki Csaba

Red/tehn./BHE/5 ex.